**ИЗВЕШТАЈ О ОДРЖАНОЈ ЕКСКУРЗИЈИ ЗА УЧЕНИКЕ МЛАЂИХ РАЗРЕДА**

Дана 04.05.2022. године, одржана је екскурзија млађих разреда на релацији Белановица- манастир Жича- Врњачка бања- Белановица, преко туристичке агенције „ Ластра“ из Лазаревца. Екскурзија је обухватила 66 ученика и 9 учитеља. Све активности су одржане по плану.

8:00 - полазак испред школе у Белановици

9:00 - пауза за доручак

11:00 – посета манастиру Жича, где нам је пуштен краћи историјски прилог након чега је уследило разгледање и куповање сувенира.

13:00 – ручак у хотелу „Бреза“ у Врњачкој бањи, након чега је било слободно време које је потрошено на упознавање Бање и њених знаменитости, а у

17:00 – повратак за Белановицу.

Што се тиче услуге туристичке агенције, све је протекло по договору, на обострано задовољство. Водич је пре излазака из аутобуса изнела битне информације о дестинацији, да би ученици били упознати са местом које посећују.

Ученици су задовољни изведеном екскурзијом и посетом. Изразили су жељу да екскурзија буде чешће, а не само једна годишње, јер је већи број ученика који никада нису били на екскурзији, те им је ово први пут.

У Белановици, 05.05.2022. Вођа пута

Љиљана Стевановић